CELEX: 32017R0183
Language: sk
Date: 2017-01-27 00:00:00
Title: Vykonávacie nariadenie Komisie (EÚ) 2017/183 z 27. januára 2017 o zatriedení určitého tovaru do kombinovanej nomenklatúry

3.2.2017   
               
               
                  SK
               
               
                  Úradný vestník Európskej únie
               
               
                  L 29/16
               
            VYKONÁVACIE NARIADENIE KOMISIE (EÚ) 2017/183
      z 27. januára 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:
      
                  (1)
               
               
                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
               
            
                  (2)
               
               
                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
               
            
                  (3)
               
               
                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
               
            
                  (4)
               
               
                  Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
               
            
                  (5)
               
               
                  Opatrenia stanovené v tomto nariadení sú v súlade so stanoviskom Výboru pre colný kódex,
               
            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, sa možno odvolávať naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 27. januára 2017
         
            
               Za Komisiu
            
            
               v mene predsedu
            
            Stephen QUEST
            
               generálny riaditeľ
            
            
               Generálne riaditeľstvo pre dane a colnú úniu
            
         
      
      
         (1)  Ú. v. EÚ L 269, 10.10.2013, s. 1.
      
         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
         PRÍLOHA
         
                     Opis tovaru
                  
                  
                     Zatriedenie (číselný znak KN)
                  
                  
                     Odôvodnenie
                  
               
                     (1)
                  
                  
                     (2)
                  
                  
                     (3)
                  
               
                     Výrobok (tzv. podložka tatami puzzle – „tatami puzzle mat“) vyrobený z EVA (etylénvinylacetátu) vo forme dielov s rozmermi 100 × 100 cm s neklzkým povrchom a hrúbkou približne 3 cm. Jednotlivé diely vzájomne do seba zapadajúce na princípe puzzle, sú pevne položené na ďalší povrch a tým vytvárajú podložku.
                     Výrobok je určený na tlmenie nárazov pri rôznych športových aktivitách (napríklad pri joge, gymnastike alebo bojových umeniach) pomocou penovej štruktúry podložky, ktorá chráni telo. „Podložka tatami puzzle“ je tiež navrhnutá ako izolátor hluku, tepla a vlhkosti. Slúži teda ako ochrana pred poškodením povrchu pod ňou a chráni osoby vykonávajúce rôzne iné aktivity, napríklad keď ju používajú škôlky alebo umelci.
                     Pozri obrázok (*1).
                  
                  
                     3918 90 00 
                  
                  
                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3918  a 3918 90 00 .
                     Zatriedenie do položky 9506  ako výrobky a potreby na telesné cvičenie, na gymnastiku, atletiku alebo na ostatné športy alebo na hry vonku je vylúčené, keďže nezmontované podlahové krytiny z plastov nie sú určené výhradne na šport, ale aj na ochranu povrchov a na ochranu osôb, ktoré vykonávajú iné aktivity.
                     Výrobok sa preto má zatriediť podľa základného materiálu, z ktorého je vyrobený (plasty).
                     Preto sa má zatriediť ako podlahové krytiny z plastov pod číselný znak KN 3918 90 00 .
                  
               
            
         
            (*1)  Obrázok slúži len na informačné účely.